Temeljem članka 96., odnosno, članka 188. i 202. Zakona o prostornom uređenju (“Narodne novine” broj 153/13), Odluke o izradi ciljanih izmjena i dopuna Urbanističkog plana uređenja Crikvenica sjever - Hrusta, (“Službene novine” Primorsko-goranske županije, broj 17/13), te zaključka Gradonačelnika od 31.listopada 2014.godine, objavljuje se

				
JAVNA RASPRAVA
O
  Prijedlogu Ciljanih izmjena i dopuna 
Urbanističkog plana uređenja Crikvenica sjever-Hrusta (UPU 2)

1. Javna rasprava o Prijedlogu Ciljanih izmjena i dopuna Urbanističkog plana uređenja Crikvenica sjever-Hrusta (UPU 2) provest će se u trajanju od 8 dana, u razdoblju od 18.studenog 2014. godine do 25.studenog 2014. godine.

2. Uvid u Prijedlog Ciljanih izmjena i dopuna Urbanističkog plana uređenja Crikvenica sjever-Hrusta (UPU 2) mogu izvršiti svi zainteresirani, u sali za sastanke Grada Crikvenice, Crikvenica, Ul. Kralja Tomislava 85 , radnim danom od 8.30 do 14.00 sati, u vremenu trajanja javne rasprave.

3. Javno izlaganje Prijedloga Ciljanih izmjena i dopuna Urbanističkog plana uređenja Crikvenica sjever-Hrusta (UPU 2) održat će se dana 20.studenog 2014. godine (četvrtak) u Gradskoj vijećnici, Crikvenica, Preradovićeva 1, sa početkom u 10.30 sati.

4. Prijedlozi, primjedbe i pisana očitovanja u svezi Prijedloga ovog Plana, mogu se za vrijeme trajanja javne rasprave upisati u knjigu primjedbi i prijedloga koja će se nalaziti na mjestu uvida i izlaganja Prijedloga plana ili u pisanom obliku predati u pisarnici Grada Crikvenice ili dostaviti poštom na adresu: Grad Crikvenica, Ul. Kralja Tomislava 85, 51260 Crikvenica. 

5. Primjedbe i prijedlozi koji nisu čitko napisani i potpisani imenom i prezimenom uz adresu podnositelja, neće se uzimati u obzir u pripremi Izvješća o javnoj raspravi.

						GRAD CRIKVENICA
						GRADONAČELNIK